Taganka Teatret
Taganka Teatret, russisk teater i Moskva, grundlagt 1946 og omorganiseret 1964, da instruktøren Jurij Ljubimov med sine afgangselever fra Vakhtangov-teatrets teaterskole overtog teatret. Med Det gode menneske fra Sezuan 1964 var TT et af de første til at introducere Brechts dramatik i Sovjetunionen. Repertoiret fulgte derudover tre linjer, klassiske dramatikere (Shakespeare, Molière, Ostrovskij), romandramatiseringer (Mikhail Bulgakov, Fjodor Dostojevskij, Jurij V Trifonov) og forestillinger over digterliv og lyrik med et samfundskritisk sigte (Vladimir Majakovskij og Vladimir Vysotskij). Teatret vandt ved sit modige repertoire en særstatus, men 1984-89 blev Ljubimov drevet i eksil af myndighederne. 1993 forlod op mod halvdelen af skuespillerne TT og etablerede en ny teatergruppe under navnet Taganka skuespillernes Fællesskab med instruktøren Nikolai Gubenko som leder, efter uoverensstemmelser med den tilbagevendte Ljubimov.

Teatrets hjemmeside
